Totul s-a întâmplat, duminică, 1 martie 2020, într-o biserică din Huedin, după o judecată ţigănească a unei comunităţi de romi din zonă.

Imaginile scandaloase au fost transmise live pe Facebook de unul dintre participanţi.

Pe imagini se poate observa cum mai mulţi tineri, pe rând, sunt băgaţi în sicriul aşezat în mijlocul bisericii, iar apoi sunt puşi să jure cu mâna pe Biblie că nu vor mai face faptele de care sunt acuzaţi sau că nu sunt vinovaţi de respectivele fapte.

La finalul ritualului, oamenii ar fi luat sicriul din biserică, l-au scos afară şi i-au dat foc, totul pentru ca ritualul să aibă efect.

Potrivit unor surse, preotul care a participat la ritual este pensionar.